Dňa 27. októbra 2011 sa v priestoroch Úradu vlády Slovenskej republiky, Námestie slobody 1 v Bratislave, konalo dvanáste zasadnutie Národného monitorovacieho výboru pre Švajčiarsky finančný mechanizmus (NMV). Predmetom zasadnutia bolo odporúčanie Žiadostí o nenávratný finančný príspevok v kvalite Konečného návrhu projektu predložených Národnému kontaktnému bodu pre Program švajčiarsko-slovenskej spolupráce na základe Priamych zadaní 2010-04 a 2010-06 a Výziev 2009-02 a 2010-03.

Uznesením č. 12 zo dňa 27. októbra 2011 plénum NMV odporučilo:

.................

6. Národnému kontaktnému bodu, aby príslušnému orgánu Švajčiarskej konfederácie bola postúpená Žiadosť o nenávratný finančný príspevok v kvalite Konečného návrhu projektu s kódom 12451/2011/ORISFM, žiadateľom je obec Veľké Ripňany, výška požadovaného NFP zo ŠFM je 3 997 216,06EUR, názov projektu: „Kanalizácia a ČOV Veľké Ripňany II. etapa“, predložená na základe Výzvy 2009-02 vyhlásenej dňa 26. októbra 2009 v rámci oblasti zamerania Obnova a modernizácia základnej infraštruktúry a skvalitnenie životného prostredia.